

DEKOP PLUS d.o.o.

Poslovna zona Labinci 26

52464 Kaštelir (Castelliere)

www.dekop.eu

Ovaj postupak nabave se provodi sukladno odredbama Pravila o provedbi postupaka nabave za neobveznike Zakona o javnoj nabavi i Poziva na dostavu projektnih prijedloga "Jačanje konkurentnosti poduzeća ulaganjima u digitalnu i zelenu tranziciju" (KK.11.1.1.01), od strane Ministarstva gospodarstva i održivog razvoja u okviru Operativnog programa Konkurentnost i kohezija 2014.-2020.

Kolovoz 2021.

POZIV NA DOSTAVU PONUDA

POSTUPAK S OBJAVOM POZIVA NA DOSTAVU PONUDA

Predmet nabave:  
Nabava postrojenja za proizvodnju i obradu kamena i kamenih frakcija - TROETAŽNO SITO

Ev. broj nabave: 01-2021

Predmet nabave je TROETAŽNO SITO kao dio postrojenja za proizvodnju i obradu kamena i kamenih frakcija, sukladno detaljnom opisu i količinama određenim u Troškovniku i Tehničkim specifikacijama iz priloga ovog Poziva na dostavu ponuda

Sadržaj ovog materijala isključivo je odgovornost tvrtke  
DEKOP PLUS d.o.o.

**SADRŽAJ**

[1. OPĆI PODACI 3](#_Toc80786055)

[2. PODACI O NARUČITELJU 3](#_Toc80786056)

[3. KOMUNIKACIJA I RAZMJENA INFORMACIJA 3](#_Toc80786057)

[4. odredba o SUKOBu INTERESA 3](#_Toc80786058)

[5. OPIS I OPSEG PREDMETA NABAVE 4](#_Toc80786059)

[6. NUĐENJE PREDMETA NABAVE 4](#_Toc80786060)

[7. MJESTO ISPORUKE PREDMETA NABAVE 4](#_Toc80786061)

[8. ROK I NAČIN ISPORUKE PREDMETA NABAVE 4](#_Toc80786062)

[9. RAZLOZI ISKLJUČENJA PONUDITELJA 4](#_Toc80786063)

[10. UVJETI SPOSOBNOSTI PONUDITELJA 5](#_Toc80786064)

[11. PRAVILA DOSTAVLJANJA DOKUMENATA 5](#_Toc80786065)

[12. SADRŽAJ, NAČIN IZRADE I DOSTAVE PONUDE 5](#_Toc80786066)

[13. ALTERNATIVNA PONUDA 6](#_Toc80786067)

[14. CIJENA PONUDE 6](#_Toc80786068)

[15. KRITERIJ ZA ODABIR PONUDE 7](#_Toc80786069)

[16. JEZIK I PISMO PONUDE 7](#_Toc80786070)

[17. ROK VALJANOSTI PONUDE 7](#_Toc80786071)

[18. ZAJEDNICA PONUDITELJA 7](#_Toc80786072)

[19. PODUGOVARATELJI 7](#_Toc80786073)

[20. JAMSTVENI ROK 7](#_Toc80786074)

[21. ROK, NAČIN I UVJETI PLAĆANJA 8](#_Toc80786075)

[22. DATUM, VRIJEME I MJESTO DOSTAVE I OTVARANJA PONUDA 8](#_Toc80786076)

[23. ODBIJANJE PONUDA 8](#_Toc80786077)

[24. DONOŠENJE ODLUKE O ODABIRU 9](#_Toc80786078)

[25. PONIŠTENJE POSTUPKA NABAVE 9](#_Toc80786079)

[26. UVJETI ZA IZVRŠENJE UGOVORA 9](#_Toc80786080)

[27. PRILOZI 10](#_Toc80786081)

1. OPĆI PODACI

Sukladno odredbama Pravila o provedbi postupaka nabava za neobveznike Zakona o javnoj nabavi (Verzija 7.0, prosinac 2020., dalje u tekstu: Pravila) i Poziva na dostavu projektnih prijedloga "Jačanje konkurentnosti poduzeća ulaganjima u digitalnu i zelenu tranziciju“ (referentna oznaka: KK.11.1.1.01) naručitelj **DEKOP PLUS d.o.o.**, Poslovna zona Labinci 26, 52464 Kaštelir (Castelliere), OIB 85239805913 (dalje u tekstu: Naručitelj) provodi postupak nabave s objavom Poziva na dostavu ponuda (otvoreni postupak).

Ovaj Poziv na dostavu ponuda (dalje u tekstu: Poziv) zajedno sa svim svojim prilozima javno se objavljuje na mrežnoj stranici: [www.strukturnifondovi.hr](http://www.strukturnifondovi.hr).

– Predmet nabave: **Nabava postrojenja za proizvodnju i obradu kamena i kamenih frakcija – TROETAŽNO SITO**

– Procijenjena vrijednost predmeta nabave: **1.357.500,00 kn bez PDV**

– Vrsta ugovora: ugovor o nabavi robe

– Evidencijski broj nabave: 01-2021

**Početak postupka nabave**

Postupak nabave započinje danom slanja ovog Poziva na javnu objavu na internetskoj stranici: www.strukturnifondovi.hr.

Datum slanja je ujedno i datum javne objave na navedenim internetskim stranicama.

1. PODACI O NARUČITELJU

Naziv i sjedište Naručitelja: **DEKOP PLUS d.o.o. za proizvodnju i trgovinu**

Poslovna zona Labinci 26, 52464 Kaštelir (Castelliere), Hrvatska

OIB: 85239805913

Broj telefona: +385/52 434 215

Adresa elektroničke pošte: dean.pauletic@dekop.eu

Internetska adresa: www.dekop.eu

1. KOMUNIKACIJA I RAZMJENA INFORMACIJA

Kontakt osoba naručitelja:

– Dean Pauletić, tel: +385/52 434 215, e-mail: dean.pauletic@dekop.eu

Sve obavijesti u vezi ovog postupka nabave mogu se dobiti svakog radnog dana od navedene kontakt osobe, putem gore navedene elektroničke pošte. Također, za vrijeme roka za dostavu ponude gospodarski subjekt može zahtijevati dodatne informacije, objašnjenja ili izmjene vezane uz ovaj Poziv.

Pod uvjetom da je zahtjev dostavljen pravodobno, Naručitelj će odgovor staviti na raspolaganje na istim internetskim stranicama na kojima je dostupan ovaj Poziv, bez navođenja podataka o podnositelju zahtjeva, najkasnije tijekom drugog dana prije dana u kojem ističe rok za dostavu ponuda.

Zahtjev je pravodoban ako je dostavljen naručitelju najkasnije tijekom četvrtog dana prije dana u kojem ističe rok za dostavu ponuda.

1. odredba o SUKOBu INTERESA

Ne postoji gospodarski subjekt s kojim je Naručitelj u sukobu interesa.

Naručitelj će poduzeti prikladne mjere da učinkovito spriječi, prepozna i ukloni sukobe interesa u vezi s predmetnim postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.

1. OPIS I OPSEG PREDMETA NABAVE

Predmet nabave je TROETAŽNO SITO kao dio postrojenja za proizvodnju i obradu kamena i kamenih frakcija, sukladno opisu i (točnim) količinama određenim u Troškovniku iz Priloga 3. i Tehničkim specifikacijama iz Priloga 4. ovog Poziva na dostavu ponuda (dalje u tekstu: "predmet nabave").

Troetažnim sitom treba upravljati softver na način da precizno dozira optimalnu količinu materijala te regulira potrebnu angažiranu snagu na najoptimalniji način. Nakon što sirovina na situ bude odvojena/očišćena, treba postojati mogućnost paralelnog odvajanja sitnih čestica kamena/zemlje, a koje će se kasnije koristiti u infrastrukturi niskogradnje, kao obloga položenih instalacija (u potpunosti reciklirana za dalje korištenje u proizvodnji).

Predmet nabave uključuje i **isporuku**, **instalaciju** te **puštanje u rad** stroja na mjestu isporuke, te **edukaciju** zaposlenika Naručitelja za rad s isporučenim strojem u trajanju od 2 radna dana[[1]](#footnote-1).

Isporučeni predmet nabave mora bit originalan, nov i nekorišten, te udovoljavati svim standardima prema pozitivnim propisima u Republici Hrvatskoj.

1. NUĐENJE PREDMETA NABAVE

Ponuditelj je dužan ponuditi isključivo cjelokupan predmet nabave iz ovog Poziva.

1. MJESTO ISPORUKE PREDMETA NABAVE

Predmet nabave se isporučuje na mjestu isporuke.

Mjesto isporuke i instalacije predmeta nabave, te provođenja edukacije zaposlenika, je u sjedište Naručitelja: Poslovna zona Labinci 26, Kaštelir (Castelliere).

1. ROK I NAČIN ISPORUKE PREDMETA NABAVE

Ugovor o nabavi stupa na snagu danom potpisa ugovornih strana, te se sklapa na rok od 3 mjeseca.

Odabrani ponuditelj obvezan je predmet nabave isporučiti najkasnije u roku 60 dana od stupanja na snagu ugovora.

Uredna isporuka, instalacija, puštanje u rad predmeta nabave, te provedena edukacija zaposlenika, potvrđuje se odgovarajućim Zapisnikom o primopredaji, koji potpisuju i ovjeravaju predstavnici ugovornih strana.

1. RAZLOZI ISKLJUČENJA PONUDITELJA

Naručitelj će isključiti ponuditelja iz postupka nabave u skladu s razlozima koji slijede.

1. Naručitelj će isključiti ponuditelja iz postupka nabave ako je on ili osoba ovlaštena po zakonu za zastupanje ponuditelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara;

2. Naručitelj će isključiti ponuditelja iz postupka nabave ako nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna;

3. Naručitelj će isključiti ponuditelja iz postupka nabave ako je lažno izjavljivao, predstavio ili pružio neistinite podatke u vezi s uvjetima koje je Naručitelj (NOJN) naveo kao neophodne.

Za potrebe utvrđivanja okolnosti iz ove točke gospodarski subjekt u ponudi dostavlja **Izjavu o nepostojanju razloga isključenja** potpisanu od osobe ovlaštene za zastupanje ponuditelja, odnosno relevantne ažurirane popratne dokumente koji se izdaju ili im se može pristupiti posredstvom nadležnih tijela, odnosno javnih registara.

Obrazac navedene Izjave nalazi se u Prilogu 2. ovog Poziva. Izjava ne smije biti starija od tri mjeseca računajući od datuma javne objave postupka nabave (određeno točkom 1. ovog Poziva).

U slučaju zajednice ponuditelja, svi članovi zajednice ponuditelja obvezni su pojedinačno dostaviti Izjavu o nepostojanju razloga isključenja.

1. UVJETI SPOSOBNOSTI PONUDITELJA

U ponudi je potrebno dostaviti **dokaz sposobnosti** kako slijedi:

1. Sposobnost za obavljanje profesionalne djelatnosti

**Upis u sudski**, **obrtni**, **strukovni** ili drugi odgovarajući **registar** države sjedišta ponuditelja.

Upis u registar dokazuje se odgovarajućim **izvodom**, a ako se isti ne izdaje u državi sjedišta ponuditelja, ponuditelj može dostaviti **izjavu** s ovjerom potpisa kod nadležnog tijela.

Izvod ili izjava ne smiju biti stariji od 3 mjeseca računajući od datuma javne objave postupka nabave (određeno točkom 1. ovog Poziva).

U slučaju zajednice ponuditelja, svi članovi zajednice ponuditelja obvezni su pojedinačno dokazati traženu sposobnost.

1. PRAVILA DOSTAVLJANJA DOKUMENATA

Svi dokazi i dokumenti traženi ovim Pozivom mogu se priložiti u izvorniku ili neovjerenoj preslici. Neovjerenom preslikom smatra se i neovjereni ispis elektroničke isprave.

Naručitelj može, u bilo kojem trenutku tijekom postupka nabave, zahtijevati od bilo kojeg ponuditelja, a posebice od odabranog ponuditelja, da prije sklapanja ugovora dostavi jedan ili više dokumenata (potvrda, izvod i sl.) kao dokaz da ponuditelj zadovoljava uvjete tražene točkama 9. i 10. ovog Poziva, ako se takvi dokumenti izdaju u zemlji sjedišta gospodarskog subjekta, te ih on može ishoditi.

Ako su informacije ili dokumentacija koje je ponuditelj trebao dostaviti nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnog ponuditelja da dopuni, razjasni, upotpuni ili dostavi nužne informacije ili dokumentaciju u primjerenom roku, ne kraćem od pet dana. Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

1. SADRŽAJ, NAČIN IZRADE I DOSTAVE PONUDE

Pri izradi ponude ponuditelj se mora pridržavati zahtjeva i uvjeta iz ovog Poziva.

1. **SADRŽAJ PONUDE:**

1. **Ponudbeni list** (ispunjen i potpisan od strane ponuditelja),

2. Obrazac o članu zajednice ponuditelja (u slučaju zajedničke ponude),

3. Obrazac o podugovaratelju (u slučaju davanja dijela ugovora o nabavi u podugovor jednom ili više podugovaratelja),

4. **Troškovnik** (ispunjen i potpisan od strane ponuditelja),

5. **Tehničke specifikacije** (ispunjene i potpisane od strane ponuditelja),

6. **Dokumenti** i **dokazi** sukladno točkama 9. i 10. ovog Poziva.

1. **NAČIN IZRADE PONUDE**

Pri izradi ponude ponuditelj se mora pridržavati zahtjeva i uvjeta iz ovog Poziva.

Ponuda se izrađuje u *papirnatom* obliku na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda se uvezuje na način da se onemogući naknadno vađenje ili umetanje listova. Ako je ponuda izrađena u dva ili više dijelova svaki dio se uvezuje na način da se onemogući naknadno vađenje ili umetanje listova.

Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi kao dio ponude.

Stranice ponude se označavaju brojem na način da je vidljiv redni broj stranice i ukupan broj stranica ponude.

Ispravci u ponudi moraju biti izrađeni na način da su **vidljivi** (npr. brisanje ili uklanjanje slova ili otiska). Ispravci moraju biti potvrđeni potpisom ovlaštene osobe ponuditelja.

1. **NAČIN DOSTAVE PONUDE**

**Ponuda se dostavlja u zatvorenoj omotnici** s nazivom i adresom Naručitelja, nazivom i adresom ponuditelja, evidencijskim brojem nabave, nazivom predmeta nabave na koji se ponuda odnosi i naznakom "ne otvaraj".

Naručitelj **ne nadoknađuje troškove** ponuditelja za izradu ponude.

Do isteka roka za dostavu ponuda ponuditelj može dostaviti izmjenu i/ili dopunu svoje ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

1. ALTERNATIVNA PONUDA

Alternativna ponuda nije dopuštena u ovom postupku nabave.

1. CIJENA PONUDE

Cijena ponude iskazuje se za cjelokupan predmet nabave. Sve ponuđene cijene trebaju biti iskazane u **kunama ili eurima.**

U slučaju kad je cijena ponuda iskazana u eurima preračunavanje u kune će se izvršiti prema InforEuro tečaju[[2]](#footnote-2) za mjesec u kojem je započeo predmetni postupak nabave.

Cijena ponude upisuje se brojkama sukladno Ponudbenom listu i Troškovniku iz ovog Poziva.

U cijenu ponude trebaju biti uračunati su svi troškovi ponuditelja u vezi s izvršenjem ugovora, troškovi isporuke na mjesto isporuke, troškovi instalacije i puštanja u rad, te edukacije zaposlenika Naručitelja, kao i popusti ponuditelja.

**U cijenu ponude trebaju biti uračunati 1. i 2. servis isporučenog stroja.**

Cijene stavki i cijena ponude su konačne i nepromjenjive za sve vrijeme trajanja ugovora.

1. KRITERIJ ZA ODABIR PONUDE

Kriterij za odabir ponude je **najniža cijena ponude** koja ispunjava sve uvjete i zahtjeve navedene u ovog Poziva. Naručitelj uspoređuje cijene ponuda bez PDV-a.

Ako Naručitelj zaprimi dvije ili više ponuda s istom cijenom prednost će imati ponuda koja je zaprimljena ranije.

1. JEZIK I PISMO PONUDE

Ponuda se zajedno s pripadajućom dokumentacijom izrađuje na **hrvatskom jeziku** i latiničnom pismu, a moguće je navesti pojmove, projekte i sl. na stranom jeziku te koristiti internacionalizme, tuđe riječi i prilagođenice, u kojem slučaju se ne mora prilagati prijevod na hrvatski jezik.

Iznimno, dio popratne dokumentacije može biti i na nekom drugom jeziku, ali se u tom slučaju obavezno prilaže i prijevod na hrvatski jezik

1. ROK VALJANOSTI PONUDE

Rok valjanosti ponude je **60 dana** od krajnjeg roka za dostavu ponuda.

1. ZAJEDNICA PONUDITELJA

Zajednica ponuditelja je udruženje više gospodarskih subjekata koji su pravodobno dostavili zajedničku ponudu.

U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja. U tu svrhu zajednica ponuditelja može priložiti primjerice sporazum ili izjavu o zajedničkom djelovanju iz kojeg su vidljivi gore navedeni podaci.

Zajednica ponuditelja dužna je naznačiti člana zajednice ponuditelja koji će biti ovlašten za komunikaciju s Naručiteljem.

Odgovornost ponuditelja iz zajednice ponuditelja je solidarna.

Obrazac o članu zajednice ponuditelja sastavni je dio ovog Poziva.

1. PODUGOVARATELJI

Ukoliko gospodarski subjekt namjerava dio ugovora o nabavi dati u podugovor jednom ili više podugovaratelja, tada u ponudi mora navesti podatke o svim predloženim podugovarateljima sukladno obrascu o podugovaratelju.

Postojanje razloga isključenja utvrđuje se za svakog podugovaratelja sukladno točki 9. ovog Poziva.

Sudjelovanje podugovaratelja ne utječe na odgovornost ponuditelja za izvršenje ugovora.

Obrazac o podugovaratelju sastavni je dio ovog Poziva.

1. JAMSTVENI ROK

Jamstveni rok za uredno isporučeni predmet nabave treba biti u skladu s jamstveni rokom određenim u Tehničkim specifikacijama predmeta nabave iz Prilog 4, te u skladu s jamstvenim uvjetima proizvođača.

Odabrani ponuditelj se obvezuje prilikom isporuke predmeta nabave predati Naručitelju ovjeren jamstveni list (garanciju) s navodom o **ovlaštenom servisu** za isporučeni stroj.

1. ROK, NAČIN I UVJETI PLAĆANJA

Plaćanje predmeta nabave se izvršava na temelju valjanog računa odabranog ponuditelja, sukladno cijenama iz ponudbenog Troškovnika, a prema sljedećim rokovima:

– 15% iznosa u roku 7 dana od dana sklapanja ugovora o nabavi,

– 75% iznosa u roku 3 dana od pripreme predmeta nabave za isporuku (temeljem pisane obavijesti odabranog ponuditelja da je predmet nabave/stroj spreman za isporuku),

– 10% iznosa u roku 30 dana od dana uredne primopredaje predmeta nabave potvrđene odgovarajućim Zapisnikom o primopredaji.

Račun se dostavlja na plaćanje na adresu Naručitelja, s naznakom naziva ugovora o nabavi.

1. DATUM, VRIJEME I MJESTO DOSTAVE I OTVARANJA PONUDA

Ponuditelji svoje ponude dostavljaju u roku za dostavu ponuda.

Rok dostave ponude je **03.09.2021.** godine do **14:00** sati, osobno ili poštom, na adresu Naručitelja:

**DEKOP PLUS d.o.o.**

**Poslovna zona Labinci 26**

**52464 Kaštelir (Castelliere)**

**Republika Hrvatska**

u zatvorenoj omotnici na kojoj treba na adresnoj strani biti naznačeno:

"**Evidencijski br. nabave: 01-2021**

**PONUDA ZA TROETAŽNO SITO  
 NE OTVARAJ!**"

Istodobno s istekom roka za dostavu ponuda Odbor za nabavu Naručitelja će započeti otvaranje ponuda pristiglih u postupku nabave.

Naručitelj ne provodi javno otvaranje ponuda.

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Ponuda koja ne bude zaprimljena kod Naručitelja u propisanom roku za dostavu ponuda neće se otvarati i vratiti će se ponuditelju neotvorena.

1. ODBIJANJE PONUDA

Na temelju rezultata pregleda i ocjene ponuda Naručitelj će odbiti kao nevaljanu:

– ponudu koja nije cjelovita (ne sadrži sve ovim Pozivom propisane obveze elemente),

– ponudu koja nije u skladu sa odredbama ovog Poziva,

– ponudu u kojoj cijena nije iskazana u apsolutnom iznosu,

– ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,

– ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,

– ponudu za koju ponuditelj nije pisanim putem prihvatio ispravak računske pogreške.

Naručitelj može odbiti ponudu čija je cijena veća od osiguranih sredstava za nabavu.

Naručitelj donosi odluku o odabiru najpovoljnije ponude koja će minimalno sadržavati naziv i adresu odabranog ponuditelja, ukupnu vrijednost odabrane ponude sa i bez PDV, te datum donošenja i potpis odgovorne osobe.

1. DONOŠENJE ODLUKE O ODABIRU

Naručitelj će na osnovu rezultata pregleda i ocjene ponuda, a temeljem kriterija za odabir ponude, donijeti Odluku o odabiru najpovoljnije ponude, u roku 30 dana od dana isteka roka za dostavu ponuda.

Naručitelj će pisanim putem obavijestiti sve gospodarske subjekte koji su dostavili ponudu o odabranom ponuditelju, prilažući presliku Odluke o odabiru, te im poslati obrazloženu pisanu obavijest o odbijanju njihove ponude.

Naručitelj će odluku o odabiru objaviti na istim internetskim stranicama na kojima je dostupna i osnovna dokumentacija, u prethodno navedenom roku.

1. PONIŠTENJE POSTUPKA NABAVE

U slučaju poništenja predmetnog postupka nabave, ponuditelji će biti obaviješteni objavom Odluke o poništenju postupka nabave na istim internetskim stranicama na kojima je dostupna i osnovna dokumentacija, u roku 30 dana od dana isteka roka za dostavu ponuda.

Naručitelj će poništiti postupak nabave ako:

– nije pristigla niti jedna ponuda,

– nije zaprimio niti jednu valjanu ponudu.

Naručitelj može poništiti postupak nabave ako:

– su cijene pristiglih ponuda veća od osiguranih sredstava za nabavu,

– se tijekom postupka utvrdi da je ovaj Poziv manjkav te kao takav ne omogućuje učinkovito sklapanje ugovora,

– su postale poznate okolnosti zbog kojih ne bi došlo do pokretanja postupka nabave, da su bile poznate prije

– su postale poznate okolnosti zbog kojih bi došlo do sadržajno bitno drukčijeg ovog Poziva, da su bile poznate prije.

Ni u kojem slučaju Naručitelj se neće smatrati odgovornim za bilo kakvu štetu, uključujući gubitak ili izgubljenu dobit, koja je na bilo koji način povezana s poništenjem postupka nabave.

1. UVJETI ZA IZVRŠENJE UGOVORA

Ugovor o nabavi će se sklopit u pisanom obliku, u roku od 30 dana od dana javne objave odluke o odabiru.

Ugovor o nabavi se sklapa s ponuditeljem čija je ponuda odabrana kao najpovoljnija, a koji je dokazao svoju sposobnost i ispunio tražene uvjete ovog Poziva:

– oblik ugovora: pisani, potpisan i ovjeren pečatom odgovornih osoba ugovornih strana,

– ugovorne strane: Naručitelj / odabrani ponuditelj,

– predmet nabave: sukladno Pozivu,

– opseg, količina i mjesto isporuke predmeta nabave: sukladno Pozivu,

– cijena predmeta nabave: sukladno Pozivu i odabranoj ponudi,

– rok, način i uvjeti plaćanja: sukladno Pozivu,

– trajanje ugovora: sukladno Pozivu,

− ugovaranje uvjeta vezanih uz raskid ugovora,

− ugovaranje uvjeta vezanih uz nastanak i djelovanje više sile: ugovorne strane oslobađaju se odgovornosti za neizvršavanje bilo koje obveze iz ugovora ukoliko je neizvršenje rezultat više sile, odnosno događaja izvan kontrole ugovornih strana i neovisnog od njihove volje, koji izravno utječe na izvršavanje obveza i koji se nije mogao predvidjeti ili izbjeći; Viša sila uključuje, ali nije ograničena na, slučaj rata, izgreda, građanskih nemira, prirodnih katastrofa, epidemije, požara, poplava i štrajkova; U slučaju da razlozi više sile potraju duže od 20 dana, Naručitelj zadržava pravo raskida ugovora s trenutnim učinkom;

− ugovorna kazna: Naručitelj može naplatiti ugovornu kaznu ako odabrani ponuditelj ne izvrši ili neuredno izvrši ili izvrši svoje obveze iz ugovora sa zakašnjenjem; Ukoliko odabrani ponuditelj ne izvrši ugovorene obveze u ugovorenim rokovima, ili naknadno ostavljenim rokovima kada je mogućnost istih predviđena ugovorom, Naručitelj ima pravo naplatiti ugovornu kaznu u iznosu do 5% vrijednosti ugovora bez PDV; Ukoliko odabrani ponuditelj neuredno izvrši ugovorene obveze, Naručitelj ima pravo naplatiti ugovornu kaznu u iznosu do 5% vrijednosti ugovora bez PDV; Ukoliko odabrani ponuditelj izvrši ugovorene obveze sa zakašnjenjem, Naručitelj ima pravo naplatiti ugovornu kaznu u iznosu 0,1% od vrijednosti ugovora bez PDV za svaki dan zakašnjenja; Ukupni iznos ugovorne kazne iz ovog stavka ne može biti veći od 5% od vrijednosti ugovora bez PDV; Ugovorne kazne se mogu kumulirati. Naručitelj ima pravo za iznos ugovorne kazne umanjiti plaćanje po računu odabranog ponuditelja; Ako šteta koju Naručitelj pretrpi zbog prethodno navedenih razloga prelazi iznos ugovorne kazne, Naručitelj ima pravo na iznos naknade štete koji prelazi visinu ugovorne kazne.

1. PRILOZI

Sastavni dio ovog Poziva čine prilozi:

Prilog 1 – Ponudbeni list

Prilog 2 – Izjava o nepostojanju razloga isključenja

Prilog 3 – Troškovnik

Prilog 4 – Tehničke specifikacije predmeta nabave

Prilog 5 – Podaci o podugovarateljima

Prilog 6 – Podaci o zajednici ponuditelja

1. Pojam "radni dan" znači sve dane osim državnog blagdana, subote i nedjelje. [↑](#footnote-ref-1)
2. https://ec.europa.eu/info/funding-tenders/procedures-guidelines-tenders/information-contractors-and-beneficiaries/exchange-rate-inforeuro\_hr [↑](#footnote-ref-2)